Suvestinė redakcija nuo 2022-09-09

Įsakymas paskelbtas: TAR 2019-04-10, i. k. 2019-05882

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL GYDYTOJO REZIDENTO IR GYDYTOJO ODONTOLOGO REZIDENTO, ĮGIJUSIŲ PAKOPINIŲ KOMPETENCIJŲ PATVIRTINIMO PAŽYMĖJIMĄ, KOMPETENCIJOS

2019 m. balandžio 9 d. Nr. V-398

Vilnius

Vadovaudamasis Lietuvos Respublikos medicinos praktikos įstatymo 2 straipsnio 141 dalimi, Lietuvos Respublikos odontologijos praktikos įstatymo 2 straipsnio 131 dalimi:

1. N u s t a t a u, kad:

1.1. Gydytojo rezidento ir gydytojo odontologo rezidento pakopinė kompetencija (toliau – pakopinė kompetencija) suprantama kaip visuma rezidentūros studijų programos metu įgyjamų žinių, klinikinių įgūdžių ir asmeninių savybių, reikalingų atitinkamiems medicinos ar odontologijos praktikos veiksmams atlikti. Atitinkamos pakopinės kompetencijos įgijimą patvirtina universiteto išduodamas Pakopinių kompetencijų patvirtinimo pažymėjimas (toliau - Pažymėjimas). Gavęs Pažymėjimą, gydytojas rezidentas įgyja teisę savarankiškai be gydytojo rezidento vadovo priežiūros, o gydytojas odontologas rezidentas – be gydytojo odontologo rezidento vadovo priežiūros pagal savo rezidentūros studijų programą rezidentūros bazėje verstis šio įsakymo 1.3 papunktyje nustatytos apimties atitinkamai medicinos ar odontologijos praktika.

Papunkčio pakeitimai:

Nr. V-2848, 2021-12-14, paskelbta TAR 2021-12-16, i. k. 2021-25891

1.2. Pažymėjimu patvirtinama, kad gydytojas rezidentas ir gydytojas odontologas rezidentas įgijo Pakopinių kompetencijų sąraše (įsakymo priedas) nustatytas pakopines kompetencijas. Konkreti gydytojo rezidento ar gydytojo odontologo rezidento pakopinė kompetencija pripažįstama atsižvelgiant į rezidentūros studijų programą, kurioje, vadovaujantis Pakopinių kompetencijų sąrašu, nurodyta atitinkamos profesinės kvalifikacijos gydytojo kompetencijos dalis, kuri įgyjama su atitinkama pakopine kompetencija. Pažymėjimu patvirtinta gydytojo rezidento ar gydytojo odontologo rezidento pakopinė kompetencija negali viršyti atitinkamoje gydytojo ar gydytojo odontologo specialybės, kuri įgyjama baigus atitinkamą rezidentūros studijų programą, medicinos normoje nustatytos kompetencijos.

Papunkčio pakeitimai:

Nr. V-778, 2022-04-20, paskelbta TAR 2022-04-20, i. k. 2022-07999

1.3. Pažymėjimas gydytojui rezidentui ar gydytojui odontologui rezidentui suteikia teisę savarankiškai atlikti tuos medicinos ar odontologijos praktikos veiksmus, kurie yra privalomi išmokti siekiant įgyti atitinkamą Pakopinių kompetencijų sąraše nurodytą pakopinę kompetenciją ir gauti tai patvirtinantį Pažymėjimą. Pasirengimą atlikti šiame papunktyje nurodytus veiksmus vertina ir sprendimą dėl Pažymėjimo išdavimo gydytojui rezidentui ar gydytojui odontologui rezidentui priima universiteto Kompetencijų patvirtinimo komitetas (rezidentūros studijų programos komitetas arba kitas kolektyvinis universiteto padalinio organas) universiteto nustatyta tvarka.

1.4. Pakopinių kompetencijų sąrašą keičia Lietuvos Respublikos sveikatos apsaugos ministras, atsižvelgdamas į gydytojus rezidentus ir gydytojus odontologus rezidentus ruošiančių Vilniaus universiteto Medicinos fakulteto ir Lietuvos sveikatos mokslų universiteto Medicinos akademijos siūlymus.

1.5. Teisės aktų, reguliuojančių asmens sveikatos priežiūros paslaugų teikimo reikalavimus ir (ar) tvarką, nuostatos, suteikiančios teisę atitinkamas asmens sveikatos priežiūros paslaugas teikti atitinkamos profesinės kvalifikacijos gydytojams ar gydytojams odontologams, suprantamos kaip suteikiančios teisę teikti šias paslaugas, bet tik atliekant veiksmus, nurodytus šio įsakymo 1.3 papunktyje, ir atitinkamos rezidentūros gydytojams rezidentams ar gydytojams odontologams rezidentams, turintiems Pažymėjimus.

Papildyta papunkčiu:

Nr. V-778, 2022-04-20, paskelbta TAR 2022-04-20, i. k. 2022-07999

2. P a v e d u įsakymo vykdymo kontrolę viceministrui pagal veiklos sritį.

Švietimo, mokslo ir sporto ministras,

pavaduojantis sveikatos apsaugos ministrą	Algirdas Monkevičius

Lietuvos Respublikos sveikatos apsaugos

ministro 2021 m. gruodžio 14 d.

įsakymo Nr. V-2848

priedas

PAKOPINIŲ KOMPETENCIJŲ PAGAL REZIDENTŪROS STUDIJŲ PROGRAMAS SĄRAŠAS

Eil. Nr.	Rezidentūros studijų programa	Pakopinė kompetencija
1.	Abdominalinės chirurgijos rezidentūros studijų programa	1. Gebėti diagnozuoti ir paskirti pradinį gydymą ligoniui, esant ūmiai chirurginei patologijai. 2. Gebėti ištirti trauminį pacientą ir užtikrinti jo gyvybines funkcijas. 3. Gebėti diagnozuoti sepsį ir paskirti pradinį gydymą. 4. Gebėti atlikti atvirą ir laparoskopinę apendektomiją. 5. Gebėti atlikti laparotomiją ir pilvo ertmės sanaciją. 6. Gebėti atlikti atvirą ir laparoskopinę cholecistektomiją. 7. Gebėti diagnozuoti ūmią pilvo patologiją ir mokėti chirurginio gydymo principus. 8. Gebėti diagnozuoti ir gydyti pilvo sienos išvaržas. 9. Gebėti diagnozuoti ir chirurginiu būdu gydyti neonkologines pilvo organų ligas. 10. Gebėti diagnozuoti ir chirurginiu būdu gydyti onkologines pilvo organų ligas. 11. Gebėti atlikti atvirą ir laparoskopinį perforuotos opos susiuvimą. 12. Gebėti atlikti hemoroidektomiją. 13. Gebėti atlikti plonosios ir storosios žarnos rezekciją ir suformuoti jungtį. 14. Gebėti suformuoti ileostomą ir kolostomą.
2.	Akušerijos ir ginekologijos rezidentūros studijų programa	1. Gebėti atlikti pirminį nėščiosios ištyrimą. 2. Gebėti atlikti pirminį ginekologinį pacientės ištyrimą. 3. Gebėti prižiūrėti mažos rizikos nėštumą. 4. Gebėti vertinti vaisiaus būklę. 5. Gebėti atlikti ultragarsinį tyrimą akušerinių ir ginekologinių ligų ar būklių atvejais. 6. Gebėti diagnozuoti ir gydyti patologines būkles ir ligas nėštumo metu. 7. Gebėti prižiūrėti mažos rizikos gimdymą. 8. Gebėti gaivinti naujagimį. 9. Gebėti prižiūrėti moterį pogimdyminiu laikotarpiu, diagnozuoti ir gydyti pogimdyminio laikotarpio komplikacijas. 10. Gebėti diagnozuoti ir gydyti ūmias būkles ginekologijoje, mažo nėštumo komplikacijas. 11. Gebėti konsultuoti šeimos planavimo klausimais. 12. Gebėti atlikti mažąsias vaginalines operacijas, histeroskopiją. 13. Gebėti konsultuoti pacientę, sergančią ginekologinėmis ligomis. 14. Gebėti diagnozuoti ir gydyti dubens skausmą. 15. Gebėti prižiūrėti rizikingą nėštumą. 16. Gebėti prižiūrėti didelės rizikos gimdymą. 17. Gebėti atlikti cezario pjūvį. 18. Gebėti diagnozuoti ir gydyti vaisingumo sutrikimus. 19. Gebėti diagnozuoti ir gydyti dubens dugno patologiją. 20. Gebėti diagnozuoti ir gydyti onkoginekologines ligas. 21. Gebėti diagnozuoti ir gydyti vaikų ir paauglių ginekologines ligas. 22. Gebėti atlikti laparoskopines ginekologines operacijas. 23. Gebėti atlikti laparatomines ginekologines operacijas. 24. Gebėti atlikti vaginalines operacijas. 25. Gebėti diagnozuoti ir gydyti pooperacines komplikacijas. 26. Gebėti diagnozuoti ir gydyti krūtų ligas.
3.	Alergologijos ir klinikinės imunologijos rezidentūros studijų programa	1. Gebėti diagnozuoti ir gydyti alergines ligas ir pirminius imunodeficitus ambulatorinėmis sąlygomis. 2. Gebėti diagnozuoti ir gydyti alergines ligas ir imunodeficitus stacionare. 3. Gebėti diagnozuoti ir gydyti ūmias alergines būkles skubios pagalbos skyriuje. 4. Gebėti atlikti ir įvertinti odos alerginius mėginius. 5. Gebėti atlikti ir įvertinti alergenų provokacinius testus. 6. Gebėti atlikti ir įvertinti odos biopsiją. 7. Gebėti atlikti ir įvertinti plaučių funkcijos tyrimus. 8. Gebėti atlikti ir įvertinti nosies sekreto citologinius tyrimus. 9. Gebėti paskirti ir tęsti ilgalaikį gydymą alergenų specifine imunoterapija, vertinti jo efektyvumą.
4.	Anesteziologijos ir reanimatologijos rezidentūros studijų programa	1. Gebėti konsultuoti pacientą prieš anesteziją / operaciją. 2. Gebėti valdyti kvėpavimo takus anestezijos metu ir kritinių būklių atvejais. 3. Gebėti atlikti bendrąją anesteziją ir sedaciją. 4. Gebėti atlikti regioninę anesteziją. 5. Gebėti atlikti poanestetinę priežiūrą; diagnozuoti ir gydyti ūmų skausmą. 6. Gebėti diagnozuoti ir gydyti lėtinį skausmą. 7. Gebėti įvertinti kritinės būklės pacientą, jį stabilizuoti, ištirti ir gydyti. 8. Gebėti atlikti žmogaus gaivinimą, jį organizuoti ir jam vadovauti. 9. Gebėti atlikti organų ir jų sistemų ligų bei sutrikimų sukeltų kritinių būklių intensyviąją terapiją. 10. Gebėti atlikti infekcijos sukeltų kritinių būklių intensyviąją terapiją. 11. Gebėti atlikti traumos ar (ir) kitų išorės žalojančių faktorių sukeltų sutrikimų intensyviąją terapiją. 12. Gebėti ištirti, diagnozuoti ir gydyti homeostazės sutrikimus.
5.	Chemoterapinės onkologijos rezidentūros studijų programa	1. Gebėti atlikti kraujo komponentų transfuziją. 2. Gebėti diagnozuoti ir gydyti febrilią neutropeniją. 3. Gebėti valdyti sisteminio antinavikinio gydymo sukeltas ūmias alergines reakcijas. 4. Gebėti diagnozuoti ir valdyti imunoterapijos sukeltus šalutinius reiškinius. 5. Gebėti diagnozuoti ir valdyti taikinių terapijos sukeltus šalutinius reiškinius. 6. Gebėti diagnozuoti ir gydyti navikinį pleuritą. 7. Gebėti diagnozuoti ir gydyti navikinį ascitą. 8. Gebėti įvertinti ir interpretuoti onkologinių ligų morfologinių bei genetinių tyrimų rezultatus. 9. Gebėti sudaryti onkologinės priežiūros planą, užbaigus aktyvų vėžio gydymą. 10. Gebėti įvertinti ir interpretuoti onkologine liga sergančio paciento radiologinius, instrumentinius ir laboratorinius tyrimus. 11. Gebėti prižiūrėti pacientą prieš ir po intervencinių procedūrų, skirtų vėžio diagnostikai ar gydymui. 12. Gebėti valdyti chemoterapijos sukeltus šalutinius poveikius.
6.	Chirurgijos rezidentūros studijų programa	1. Gebėti diagnozuoti ir paskirti pradinį gydymą ligoniui, esant ūmiai chirurginei patologijai. 2. Gebėti ištirti trauminį pacientą ir užtikrinti jo gyvybines funkcijas. 3. Gebėti diagnozuoti sepsį ir paskirti pradinį gydymą. 4. Gebėti atlikti atvirą ir laparoskopinę apendektomiją. 5. Gebėti atlikti laparotomiją ir pilvo ertmės sanaciją. 6. Gebėti atlikti atvirą ir laparoskopinę cholecistektomiją. 7. Gebėti diagnozuoti ūmią pilvo patologiją ir mokėti chirurginio gydymo principus. 8. Gebėti diagnozuoti ir gydyti pilvo sienos išvaržas. 9. Gebėti diagnozuoti ir chirurginiu būdu gydyti neonkologines pilvo organų ligas. 10. Gebėti diagnozuoti ir chirurginiu būdu gydyti onkologines pilvo organų ligas. 11. Gebėti atlikti atvirą ir laparoskopinį perforuotos opos susiuvimą. 12. Gebėti atlikti hemoroidektomiją. 13. Gebėti atlikti plonosios ir storosios žarnos rezekciją ir suformuoti jungtį. 14. Gebėti suformuoti ileostomą ir kolostomą.
7.	Darbo medicinos rezidentūros studijų programa	1. Gebėti atlikti dirbančio asmens sveikatos privalomąjį profilaktinį tikrinimą, vertinti asmens galimybę dirbti profesinės rizikos veiksnių poveikyje. 2. Gebėti sudaryti darbuotojų skiepų planą ir atlikti dirbančių asmenų vakcinaciją. 3. Gebėti įtarti sveikatos sutrikimų, būklių ir ligų, sukeltų cheminių, biologinių, fizikinių ir ergonominių veiksnių, profesinę kilmę, ją diferencijuoti ir patvirtinti. 4. Gebėti atlikti kvėpavimo funkcijos ištyrimą, įtarti, diferencijuoti, diagnozuoti ir gydyti kvėpavimo takų būkles ir ligas, sukeltas įkvėptų dulkių ir cheminių medžiagų, bei fibrozines pleuros ligas, sukeltas asbesto. 5. Gebėti atlikti judamojo ir atramos aparato struktūros ir funkcijos ištyrimą, įtarti, diferencijuoti, diagnozuoti ir gydyti minkštųjų audinių ligas, sukeltas ergonominių veiksnių. 6. Gebėti atlikti klinikinį neurologinį ištyrimą, įvertinti elektroneuromiografinį bei elektroencefalogrfinį tyrimus, įtarti, diferencijuoti, diagnozuoti ir gydyti profesinės kilmės kaklinės ir juosmeninės stuburo dalies diskų ligas bei nervų parezę dėl suspaudimo. 7. Gebėti atlikti oftalmologinį ištyrimą, matuoti akispūdį bei akiplotį, diferencijuoti, diagnozuoti ir gydyti akių junginės, ragenos bei priedinių organų pažeidimus, sukeltus profesinių veiksnių. 8. Gebėti atlikti ausų, nosies ir gerklės ištyrimą, įtarti, diferencijuoti, diagnozuoti ir gydyti išorinį otitą, sukeltą profesinių veiksnių. 9. Gebėti vertinti odos alerginius mėginius, įtarti, diferencijuoti, diagnozuoti ir gydyti odos ligas, sukeltas cheminių medžiagų, dulkių bei fizikinių veiksnių.
8.	Dermatovenerologijos rezidentūros studijų programa	1. Gebėti kliniškai vertinti bėrimus ir susieti su odos ir venerinėmis ligomis. 2. Gebėti vertinti dermatoskopijos požymius. 3. Gebėti atlikti ir vertinti odos alerginius mėginius. 4. Gebėti atlikti odos biopsiją. 5. Gebėti diagnozuoti, diferencijuoti ir gydyti odos ir venerines ligas. 6. Gebėti parinkti ir atlikti odos darinių ir odos senėjimo pagrindinius konservatyvius ir invazinius gydymo metodus.
9.	Dietologijos rezidentūros studijų programa	1. Gebėti įvertinti sveiko ir sergančio žmogaus mitybos būklę bei maistinių medžiagų poreikius įvairiais amžiaus periodais. 2. Gebėti skirti mitybos terapiją enteriniu būdu per burną. 3. Gebėti skirti mitybos terapiją per enterinės mitybos zondą ir maitinamąsias stomas. 4. Gebėti skirti parenterinės mitybos terapiją. 5. Gebėti skirti kombinuotą klinikinį maitinimą.
10.	Endokrinologijos rezidentūros studijų programa	1. Gebėti diagnozuoti, diferencijuoti ir gydyti cukrinį diabetą bei kitas susijusias metabolines būkles. 2. Gebėti diagnozuoti, diferencijuoti ir gydyti kitas ūmias endokrinines ligas. 3. Gebėti diagnozuoti, diferencijuoti ir gydyti kitas lėtines endokrinines ligas. 4. Gebėti skirti radiologinius tyrimus bei interpretuoti radiologinių tyrimų duomenis diagnozuojant endokrinines ligas. 5. Gebėti atlikti skydliaukės ultragarsinį tyrimą, jį įvertinti. 6. Gebėti atlikti aspiracinę skydliaukės mazgų punkciją kontroliuojant ultragarsu. 7. Gebėti diagnozuoti, diferencijuoti ir gydyti specifinių grupių pacientų endokrinines ligas.
11.	Fizinės medicinos ir reabilitacijos rezidentūros studijų programa	1. Gebėti įvertinti paciento biopsichosocialinių funkcijų, atsiradusių dėl įgimtų, įgytų ligų, traumų, gydymo, sutrikimus. 2. Gebėti nustatyti medicininės reabilitacijos bei atskirų jos priemonių (kineziterapijos, ergoterapijos, fizikinių veiksnių, masažo, logoterapijos, protezinių, ortopedijos ir techninės pagalbos gaminių, psichologinės pagalbos) indikacijas ir kontraindikacijas. 3. Gebėti nustatyti medicininės reabilitacijos priemonių poreikį. 4. Gebėti sudaryti ir vykdyti visų medicininės reabilitacijos etapų individualias medicininės reabilitacijos programas suaugusiesiems, turintiems biopsichosocialinių funkcijų sutrikimų dėl nervų sistemos pažeidimų. 5. Gebėti sudaryti ir vykdyti visų medicininės reabilitacijos etapų individualias medicininės reabilitacijos programas suaugusiesiems, turintiems biopsichosocialinių funkcijų sutrikimų dėl judėjimo atramos aparato pažeidimų. 6. Gebėti sudaryti ir vykdyti visų medicininės reabilitacijos etapų individualias medicininės reabilitacijos programas suaugusiesiems, turintiems biopsichosocialinių funkcijų sutrikimų dėl širdies ir kraujagyslių sistemos ligų. 7. Gebėti sudaryti ir vykdyti visų medicininės reabilitacijos etapų individualias medicininės reabilitacijos programas vaikams, turintiems įvairių įgimtų, įgytų biopsichosocialinių funkcijų sutrikimų. 8. Gebėti įvertinti asmens fizinį aktyvumą ir fizinio krūvio toleranciją bei sudaryti individualias fizinio aktyvumo programas.
12.	Gastroenterologijos rezidentūros studijų programa	1. Gebėti diagnozuoti ir gydyti virškinamojo trakto ir kepenų ligas ambulatorinėmis sąlygomis. 2. Gebėti diagnozuoti ir gydyti virškinamojo trakto ir kepenų ligas stacionare. 3. Gebėti diagnozuoti ir gydyti ūmias virškinamojo trakto ir kepenų ligas skubios pagalbos skyriuje. 4. Gebėti atlikti diagnostinę ir gydomąją ascito punkciją. 5. Gebėti atlikti pilvo ultragarsinį tyrimą ir kepenų elastografiją. 6. Gebėti atlikti diagnostinę gastroskopiją. 7. Gebėti atlikti diagnostinę kolonoskopiją.
13.	Genetikos rezidentūros studijų programa	1. Gebėti įvertinti gydytojo genetiko konsultacijos ir genetinių tyrimų indikacijas. 2. Gebėti surinkti paciento, kuriam įtariama genetinė liga, anamnezę. 3. Gebėti atlikti klinikinį paciento ištyrimą, fenotipo vertinimą ir interpretuoti gautus rezultatus. 4. Gebėti taikyti bioinformacinius duomenų šaltinius ir įrankius genetinių ligų prevencijai, diagnostikai, gydymui, stebėsenai. 5. Gebėti konsultuoti pacientus prenatalinės genetinės diagnostikos klausimais. 6. Gebėti taikyti molekulinius genetinius tyrimus ir kliniškai interpretuoti jų rezultatus. 7. Gebėti taikyti citogenetinius tyrimus ir kliniškai interpretuoti jų rezultatus. 8. Gebėti taikyti biocheminius genetinius tyrimus ir kliniškai interpretuoti jų rezultatus. 9. Gebėti diagnozuoti genetines ligas, sudaryti paciento gydymo ir stebėsenos planą bei teikti rekomendacijas pacientui ir šeimai.
14.	Geriatrijos rezidentūros studijų programa	1. Gebėti atlikti išsamųjį geriatrinį tyrimą. 2. Gebėti diagnozuoti ir gydyti dažniausias senyvo amžiaus žmonių ligas. 3. Gebėti diagnozuoti ir gydyti neurokognityvinius sutrikimus senyvame amžiuje. 4. Gebėti diagnozuoti ir gydyti geriatrinius sindromus. 5. Gebėti sudaryti senyvo amžiaus žmogaus sveikos gyvensenos ir ligų prevencijos planą. 6. Gebėti skirti, vertinti ir optimizuoti medikamentinį gydymą senyvame amžiuje.
15.	Hematologijos rezidentūros studijų programa	1. Gebėti diagnozuoti ir valdyti chemoterapijos, imunoterapijos, taikinių terapijos sukeltus šalutinius reiškinius. 2. Gebėti vertinti hematologinių ligų atsaką į skirtą specifinį gydymą. 3. Gebėti atlikti hematologines intervencines procedūras. 4. Gebėti diagnozuoti ir gydyti ūmines hematologines ligas. 5. Gebėti atlikti kraujo komponentų transfuzijas ir stebėti būklę po transfuzijų bei valdyti transfuzijų nepageidaujamas reakcijas. 6. Gebėti vykdyti hematologinėmis ligomis sergančių pacientų ilgalaikę stebėseną.
16.	Infekcinių ligų rezidentūros studijų programa	1. Gebėti diagnozuoti, diferencijuoti ir gydyti infekcines ligas ambulatorinėmis sąlygomis. 2. Gebėti diagnozuoti, diferencijuoti ir gydyti infekcines ligas stacionare. 3. Gebėti įtarti ir diagnozuoti gyvybei grėsmingas infekcinių ligų būkles. 4. Gebėti įvertinti greituosius diagnostikos testus, kliniškai interpretuoti gautus rezultatus. 5. Gebėti atlikti ir įvertinti juosmeninę punkciją, kliniškai interpretuoti gautus rezultatus. 6. Gebėti įvertinti, kliniškai interpretuoti tiriamosios medžiagos iš infekcijos židinių įvairiose kūno vietose paėmimą mikrobiologiniams ar virusologiniams tyrimams. 7. Gebėti įvertinti, kliniškai interpretuoti su infekcinėmis ligomis susijusių mikroskopinių, bakteriologinių, serologinių, virusologinių ir molekulinių tyrimų rezultatus. 8. Gebėti skirti infekcine liga sergančiam pacientui racionalų etiologinį ir patogenezinį gydymą, vertinti jo veiksmingumą. 9. Gebėti skirti tinkamą priešekspozicinę ir poekspozicinę infekcinių ligų imunoprofilaktiką ir chemoprofilaktiką.
17.	Kardiologijos rezidentūros studijų programa	1. Gebėti atlikti ir įvertinti EKG krūvio mėginį (veloergometrija). 2. Gebėti atlikti ir įvertinti transtorakalinį echokardiografijos tyrimą. 3. Gebėti įvertinti paros EKG (Holter) monitoravimą. 4. Gebėti atlikti elektrinę kardioversiją. 5. Gebėti konsultuoti, diagnozuoti ir gydyti pacientą su lėtiniu koronariniu sindromu. 6. Gebėti konsultuoti pacientą, kuriam yra ūmi kardiologinė būklė. 7. Gebėti taikyti pirminę bei antrinę širdies ir kraujagyslių ligų prevenciją. 8. Gebėti prižiūrėti pacientą prieš ir po intervencinių kardiovaskulinių procedūrų.
18.	Klinikinės farmakologijos rezidentūros studijų programa	1. Gebėti įvertinti gydymo vaistais racionalumą ir koreguoti gydymo planą. 2. Gebėti vykdyti terapinį vaistų koncentracijų monitoravimą. 3. Gebėti diagnozuoti ir gydyti vaistų sukeltas nepageidaujamas reakcijas. 4. Gebėti planuoti ir interpretuoti farmakogenetinį tyrimą, pagal jį sudaryti gydymo planą. 5. Gebėti diagnozuoti arba prognozuoti kliniškai reikšmingas vaistų sąveikas ir jas valdyti. 6. Gebėti planuoti, vykdyti visų fazių klinikinius tyrimus, interpretuoti jų rezultatus bei atlikti vaistinių preparatų naudos ir rizikos vertinimą. 7. Gebėti vykdyti veiklą, skatinančią racionalų vaistų skyrimą ir vartojimą. 8. Gebėti diagnozuoti ir gydyti vidaus organų ligas.
19.	Klinikinės toksikologijos rezidentūros studijų programa	1. Gebėti diagnozuoti ir gydyti ūminius apsinuodijimus vaistais, psichoaktyviosiomis ir biologinėmis medžiagomis skubiosios pagalbos skyriuje. 2. Gebėti diagnozuoti ir gydyti ūminius apsinuodijimus vaistais, psichoaktyviosiomis ir biologinėmis medžiagomis stacionare. 3. Gebėti diagnozuoti ir gydyti nemedicininės paskirties medžiagų toksinį poveikį skubiosios pagalbos skyriuje. 4. Gebėti diagnozuoti ir gydyti nemedicininės paskirties medžiagų toksinį poveikį stacionare. 5. Gebėti rinkti, analizuoti ir pritaikyti praktikoje informaciją apie nuodingąsias medžiagas. 6. Gebėti savarankiškai atlikti detoksikacinę hemodializę.
20.	Kraujagyslių chirurgijos rezidentūros studijų programa	1. Gebėti diagnozuoti ir gydyti ūmią galūnės išemiją. 2. Gebėti diagnozuoti ir gydyti lėtinę galūnės išemiją. 3. Gebėti vertinti arterijų stenozes bei užakimus, galūnių venų patologiją ultragarsu. 4. Gebėti diagnozuoti ir gydyti aortos bei periferinių arterijų aneurizmas, aortos disekaciją. 5. Gebėti interpretuoti ir atlikti intervencinės radiologijos kraujagyslių diagnostines ir gydomąsias procedūras. 6. Gebėti interpretuoti ir atlikti kraujagyslių instrumentinius tyrimus. 7. Gebėti diagnozuoti ir gydyti ūmią vidaus organų išemiją. 8. Gebėti diagnozuoti ir gydyti lėtinę vidaus organų išemiją. 9. Gebėti atlikti kraujagyslių prieigų suformavimo operacijas, diagnozuoti ir gydyti su tuo susijusias komplikacijas. 10. Gebėti diagnozuoti ir gydyti magistralinių kaklo kraujagyslių ligas. 11. Gebėti diagnozuoti ir gydyti lėtines venų ligas. 12. Gebėti diagnozuoti ir gydyti ūmines venų ligas. 13. Gebėti diagnozuoti ir gydyti limfinės sistemos ligas. 14. Gebėti diagnozuoti ir gydyti trauminius ir jatrogeninius kraujagyslių pakenkimus. 15. Gebėti diagnozuoti ir gydyti portinę hipertenziją. 16. Gebėti diagnozuoti ir gydyti įgimtas kraujagyslių anomalijas. 17. Gebėti diagnozuoti ir gydyti kraujagyslių komplikacijas po operacijų ir endovaskulinių procedūrų (infekcines ir neinfekcines). 18. Gebėti teikti ambulatorinę pagalbą pacientams, sergantiems kraujagyslių ligomis.
21.	Krūtinės chirurgijos rezidentūros studijų programa	1. Gebėti atlikti diagnostinę / gydomąją fibrobronchoskopiją. 2. Gebėti atlikti pleuros ertmės diagnostinę punkciją, drenavimą, torakotomiją. 3. Gebėti atlikti torakoskopiją. 4. Gebėti diagnozuoti ir gydyti krūtinės traumą. 5. Gebėti diagnozuoti ir gydyti pūlingas krūtinės ligas. 6. Gebėti diagnozuoti ir gydyti pleuros ligas. 7. Gebėti diagnozuoti ir gydyti plaučių navikus. 8. Gebėti diagnozuoti ir gydyti tarpuplaučio navikus. 9. Gebėti diagnozuoti ir gydyti stemplės patologiją.
22.	Laboratorinės medicinos rezidentūros studijų programa	1. Gebėti atlikti klinikinės biochemijos laboratorinius tyrimus, vertinti ir interpretuoti jų rezultatus bei konsultuoti laboratorinį tyrimą užsakiusius specialistus bei pacientus. 2. Gebėti atlikti hemostaziologijos laboratorinius tyrimus, vertinti ir interpretuoti jų rezultatus bei konsultuoti laboratorinį tyrimą užsakiusius specialistus bei pacientus. 3. Gebėti atlikti laboratorinės hematologijos tyrimus, vertinti ir interpretuoti jų rezultatus bei konsultuoti laboratorinį tyrimą užsakiusius specialistus bei pacientus. 4. Gebėti atlikti bendrosios citologijos ir kūno skysčių laboratorinius tyrimus, vertinti ir interpretuoti jų rezultatus bei konsultuoti laboratorinį tyrimą užsakiusius specialistus bei pacientus. 5. Gebėti atlikti klinikinės laboratorinės imunologijos laboratorinius tyrimus, vertinti ir interpretuoti jų rezultatus bei konsultuoti laboratorinį tyrimą užsakiusius specialistus bei pacientus. 6. Gebėti atlikti imunohematologijos ir transfuziologijos laboratorinius tyrimus, vertinti ir interpretuoti jų rezultatus bei konsultuoti laboratorinį tyrimą užsakiusius specialistus bei pacientus. 7. Gebėti atlikti klinikinės mikrobiologijos laboratorinius tyrimus, vertinti ir interpretuoti jų rezultatus bei konsultuoti laboratorinį tyrimą užsakiusius specialistus bei pacientus. 8. Gebėti atlikti laboratorinės genetikos tyrimus, vertinti ir interpretuoti jų rezultatus bei konsultuoti laboratorinį tyrimą užsakiusius specialistus bei pacientus.
23.	Nefrologijos rezidentūros studijų programa	1. Gebėti diagnozuoti ir gydyti ūminį inkstų pažeidimą, diferencijuoti jo priežastis. 2. Gebėti diagnozuoti ir gydyti lėtinę inkstų ligą ir jos komplikacijas, diferencijuoti priežastis. 3. Gebėti individualiai parinkti dializės būdą, valdyti dializės komplikacijas lėtine inkstų liga sergantiems pacientams. 4. Gebėti tirti recipientus inksto bei kasos-inksto transplantacijai, gydyti juos potransplantaciniu laikotarpiu, valdyti komplikacijas. 5. Gebėti tirti ir gydyti arterine hipertenzija sergančius pacientus. 6. Gebėti tirti ir gydyti elektrolitų ir skysčių disbalansą turinčius pacientus. 7. Gebėti tirti ir gydyti nefroziniu ir nefritiniu sindromu sergančius pacientus. 8. Gebėti atlikti centrinės venos punkciją hemodializiniam kateteriui įterpti. 9. Gebėti atlikti inkstų ir šlapimo organų ultragarsinį ištyrimą, ultragarsinį kraujagyslių ištyrimą prieš numatomą centrinės venos punkciją bei arterioveninės fistulės ultragarsinį ištyrimą. 10. Gebėti nustatyti inksto biopsijos indikacijas, atpažinti ir koreguoti komplikacijas bei atlikti inksto biopsiją.
24.	Neurochirurgijos rezidentūros studijų programa	1. Gebėti įvertinti pacientą neurochirurginiu požiūriu. 2. Gebėti diagnozuoti ir gydyti galvos smegenų traumą. 3. Gebėti diagnozuoti ir gydyti periferinių nervų kompresines neuropatijas. 4. Gebėti diagnozuoti ir gydyti pūlingas galvos ir stuburo ligas. 5. Gebėti diagnozuoti ir gydyti vandenę. 6. Gebėti diagnozuoti ir gydyti išeminį ir hemoraginį insultą. 7. Gebėti diagnozuoti ir gydyti degeneracines stuburo ligas (be stuburą fiksuojančių procedūrų). 8. Gebėti atlikti neurochirurginės patologijos biopsiją. 9. Gebėti atlikti stuburą fiksuojančias procedūras. 10. Gebėti diagnozuoti ir gydyti intrakranijinius ir ekstrakranijinius navikus. 11. Gebėti diagnozuoti ir gydyti stuburo ir nugaros smegenų navikus. 12. Gebėti diagnozuoti ir gydyti kraujagyslines malformacijas. 13. Gebėti diagnozuoti ir gydyti kaukolės pamato patologiją. 14. Gebėti diagnozuoti ir gydyti vaikų neurochirurgines ligas. 15. Gebėti diagnozuoti ir gydyti funkcines neurochirurgines ligas.
25.	Neurologijos rezidentūros studijų programa	1. Gebėti atlikti klinikinį neurologinio paciento ištyrimą ir interpretuoti gautus rezultatus. 2. Gebėti atlikti juosmeninę punkciją ir interpretuoti gautus rezultatus. 3. Gebėti diagnozuoti ir gydyti neurologines ligas ambulatorinėmis sąlygomis. 4. Gebėti diagnozuoti ir gydyti neurologines ligas stacionare. 5. Gebėti diagnozuoti ir gydyti ūmias neurologines ligas skubios pagalbos skyriuje. 6. Gebėti atlikti ir įvertinti EEG, interpretuoti gautus rezultatus. 7. Gebėti atlikti ir įvertinti kaklo kraujagyslių ultragarsinį tyrimą, interpretuoti gautus rezultatus. 8. Gebėti atlikti ir įvertinti transkranijinę spalvinę sonografiją, interpretuoti gautus rezultatus. 9. Gebėti atlikti ir įvertinti ENMG, interpretuoti gautus rezultatus.
26.	Oftalmologijos rezidentūros studijų programa	1. Gebėti diagnozuoti ir ambulatorinėmis sąlygomis gydyti skubias oftalmologines būkles. 2. Gebėti diagnozuoti klinikinės refrakcijos ydas ir parinkti optinės korekcijos priemones. 3. Gebėti atlikti lazerciklofotokoaguliaciją. 4. Gebėti diagnozuoti ir ambulatorinėmis sąlygomis gydyti ragenos ir junginės uždegimines ligas. 5. Gebėti diagnozuoti ašarų sistemos pralaidumo sutrikimus ir atlikti ašarų takų zondavimą. 6. Gebėti diagnozuoti akiduobės suspaudimo sindromą ir atlikti lateralinę kantotomiją. 7. Gebėti diagnozuoti ir ambulatorinėmis sąlygomis gydyti intraokulines uždegimines akių ligas. 8. Gebėti diagnozuoti amžinę geltonosios dėmės degeneraciją ir atlikti intravitrealines injekcijas. 9. Gebėti diagnozuoti kataraktą ir sudaryti gydymo planą. 10. Gebėti diagnozuoti ir ambulatorinėmis sąlygomis gydyti glaukomą. 11. Gebėti asistuoti operacinėje atliekant oftalmologines operacijas.
27.	Ortopedijos traumatologijos rezidentūros studijų programa	1. Gebėti ištirti traumą patyrusį pacientą ir sudaryti jo gydymo planą. 2. Gebėti ištirti ortopedine liga sergantį pacientą ir sudaryti jo gydymo planą. 3. Gebėti gydyti atvirus lūžius. 4. Gebėti ištirti politraumą patyrusį pacientą ir sudaryti gydymo planą. 5. Gebėti diagnozuoti ir gydyti su ortopediniais-traumatologiniais implantais susijusias infekcijas. 6. Gebėti atlikti ne operacinį išnirimų ir lūžių gydymą. 7. Gebėti atlikti kortikalinę osteosintezę. 8. Gebėti atlikti intramedulinę osteosintezę. 9. Gebėti atlikti kelio sąnario artroskopiją. 10. Gebėti atlikti klubo sąnario endoprotezavimą šlaunikaulio kaklo lūžį patyrusiems pacientams.
28.	Otorinolaringologijos rezidentūros studijų programa	1. Gebėti diagnozuoti ir gydyti ausų, nosies ir gerklės ligas vaikams ir suaugusiesiems ambulatorinėmis sąlygomis. 2. Gebėti diagnozuoti ir gydyti ūmines ausų, nosies ir gerklės ligas ir būkles vaikams ir suaugusiesiems, teikti skubią pagalbą. 3. Gebėti atlikti ryklinių ir gomurinių migdolų pašalinimo operaciją. 4. Gebėti atlikti tracheostomijos operaciją. 5. Gebėti atlikti timpanostomijos operaciją. 6. Gebėti atlikti septoplastikos operaciją. 7. Gebėti atlikti nosies kriauklių plastikos operaciją. 8. Gebėti atlikti ir įvertinti miego endoskopiją. 9. Gebėti atlikti minkštojo gomurio ir liežuvio šaknies radiodažnuminės abliacijos operaciją. 10. Gebėti atlikti galvos ir kaklo odos ir paodžio darinio pašalinimo operaciją.
29.	Patologijos rezidentūros studijų programa	1. Gebėti paimti autopsijos audinių mėginius ir aprašyti makroskopinius bei mikroskopinius radinius bei suformuluoti mirusiojo ligas. 2. Gebėti aprašyti makroskopinius bei mikroskopinius radinius, aprašyti patologines būkles biopsiniuose ir operaciniuose ėminiuose. 3. Gebėti makroskopiškai, mikroskopiškai įvertinti intraoperacinius ėminius bei suformuluoti tyrimų išvadą ir ją pateikti klinikinių specialybių gydytojams. 4. Gebėti aprašyti, diagnozuoti įvairių lokalizacijų ir technologijų citologiniuose mėginiuose rastus pakitimus, formuluoti tyrimo išvadas bei pateikti tyrimo rezultatus. 5. Gebėti praktiškai taikyti patologijos tyrimų kokybės valdymo principus. 6. Gebėti paruošti ir pristatyti patologijos atvejų duomenis daugiadiscipliniams svarstymams. 7. Gebėti pasirinkti tinkamus naujai diegiamus laboratorinius metodus, instrumentus bei reagentus ir gebėti įvertinti bei interpretuoti histocheminius, imunohistocheminius ir molekulinius tyrimus.
30.	Plastinės ir rekonstrukcinės chirurgijos rezidentūros studijų programa	1. Gebėti diagnozuoti, valdyti ir gydyti urgentinės plastinės ir rekonstrukcinės chirurgijos būkles ir traumas. 2. Gebėti atlikti pagrindines mikrochirurgijos procedūras. 3. Gebėti diagnozuoti ir gydyti įvairaus tipo ūmines ir lėtines žaizdas. 4. Gebėti diagnozuoti ir gydyti įvairaus tipo nudegimus, skirti reabilitaciją nudegusiems pacientams. 5. Gebėti diagnozuoti ir gydyti viršutinės galūnės ligas, kurioms reikalingos plastinės ir rekonstrukcinės chirurgijos intervencijos. 6. Gebėti diagnozuoti ir gydyti liemens ir kojų ligas, kurioms reikalingos plastinės ir rekonstrukcinės chirurgijos intervencijos. 7. Gebėti diagnozuoti ir gydyti galvos ir kaklo ligas, kurioms reikalingos plastinės ir rekonstrukcinės chirurgijos intervencijos. 8. Gebėti atlikti pagrindines rekonstrukcinės chirurgijos procedūras. 9. Gebėti atlikti pagrindines chirurginės onkologijos procedūras. 10. Gebėti atlikti pagrindines estetinės medicinos ir chirurgijos procedūras.
31.	Psichiatrijos rezidentūros studijų programa	1. Gebėti surinkti psichiatrinę anamnezę ir pateikti psichikos būklės vertinimą žodžiu bei raštu. 2. Gebėti bendrauti su psichikos sutrikimų turinčiu pacientu ir jo artimaisiais. 3. Gebėti vertinti ir valdyti ūmias ir krizines psichiatrines situacijas. 4. Gebėti vertinti psichikos sutrikimus, atlikti diferencinę diagnostiką ir suformuluoti klinikinę diagnozę. 5. Gebėti medikamentais valdyti psichikos sutrikimus ir būsenas. 6. Gebėti vertinti vaikų ir paauglių psichikos sutrikimus, atlikti diferencinę diagnostiką ir gydyti. 7. Gebėti vertinti ir valdyti paciento sergančio psichiatrine ir somatine patologija, būklę. 8. Gebėti sudaryti psichosocialinės pagalbos planą ir koordinuoti multidisciplininę komandą. 9. Gebėti atlikti psichoterapinį paciento įvertinimą ir sudaryti psichoterapinio gydymo planą. 10. Gebėti sudaryti ilgalaikio gydymo tikslus ir planą, juos paaiškinti pacientui ir jo šeimos nariams.
32.	Pulmonologijos rezidentūros studijų programa	1. Gebėti atlikti ir įvertinti spirometriją. 2. Gebėti atlikti ir įvertinti bronchų plėtimo mėginį. 3. Gebėti atlikti ir įvertinti bronchų provokacinį mėginį metacholinu. 4. Gebėti atlikti ir įvertinti dujų difuzijos tyrimą. 5. Gebėti atlikti ir įvertinti 6 minučių ėjimo testą. 6. Gebėti atlikti ir įvertinti tuberkulino mėginį. 7. Gebėti atlikti periferinės arterijos punkciją ir įvertinti arterinio kraujo dujų tyrimą. 8. Gebėti skirti trumpalaikę ir ilgalaikę deguonies terapiją. 9. Gebėti atlikti ir įvertinti polisomnografiją. 10. Gebėti vykdyti nuolatinio teigiamo slėgio ventiliaciją (CPAP). 11. Gebėti atlikti pleuros echoskopiją ir įvertinti jos radinius. 12. Gebėti atlikti pleuros ertmės punkciją. 13. Gebėti atlikti bronchoskopiją lanksčiu bronchoskopu ir įvertinti jos radinius. 14. Gebėti atlikti endobronchinę šepetinę, žnyplinę biopsiją, bronchoalveolinį lavažą ir įvertinti jos radinius. 15. Gebėti konsultuoti, diagnozuoti ir gydyti pacientą, kuriam yra bronchų obstrukcija. 16. Gebėti konsultuoti, diagnozuoti ir gydyti pacientą, kuriam yra kvėpavimo nepakankamumas.
33.	Radiologijos rezidentūros studijų programa	1. Gebėti valdyti nenumatytas kritines būkles, susijusias su radiologinėmis procedūromis. 2. Gebėti atlikti ir įvertinti rentgenologinį tyrimą pagal pateiktas indikacijas. 3. Gebėti atlikti ir įvertinti ultragarsinius tyrimus pagal pateiktas indikacijas. 4. Gebėti atlikti ir įvertinti kompiuterinės tomografijos tyrimus pagal pateiktas indikacijas. 5. Gebėti atlikti ir įvertinti magnetinio rezonanso tomografijos tyrimus pagal pateiktas indikacijas. 6. Gebėti atlikti ir įvertinti intervencines radiologines procedūras.
34.	Radioterapinės onkologijos rezidentūros studijų programa	1. Gebėti atlikti visų galvos smegenų spindulinę terapiją. 2. Gebėti atlikti metastazių kauluose spindulinę terapiją. 3. Gebėti atlikti navikų tarpuplautyje, sukėlusių viršutinės tuščiosios venos sindromą, spindulinę terapiją. 4. Gebėti atlikti dubens srities navikų (endometriumo, tiesiosios žarnos, šlapimo pūslės vėžio) spindulinę terapiją. 5. Gebėti atlikti dešinės krūties (be limfmazgių) spindulinę terapiją. 6. Gebėti atlikti prostatos vėžio (be limfmazgių) radikalią spindulinę terapiją. 7. Gebėti atlikti prostatos vėžio (su limfmazgiais) radikalią spindulinę terapiją.
35.	Reumatologijos onkologijos rezidentūros studijų programa	1. Gebėti surinkti reumatine liga sergančio paciento ligos anamnezę, įvertinti sąnarių, stuburo, periartikulinių struktūrų ir kitų minkštųjų audinių būklę bei nustatyti reumatinės ligos aktyvumą, funkcinę klasę. 2. Gebėti paskirti reikiamus laboratorinius ir instrumentinius tyrimus, vertinti bei interpretuoti jų rezultatus. 3. Gebėti atlikti kapiliaroskopinį, sąnarių ir minkštųjų audinių ultragarsinį tyrimus. 4. Gebėti atlikti sąnario ir periartikulinių audinių punkcijas, interpretuoti punktato tyrimų rezultatus bei įšvirkšti vaistus į sąnarį ar periartikuliariai. 5. Gebėti diagnozuoti ir gydyti autoimuninius artritus, sistemines jungiamojo audinio ligas, vaskulitus. 6. Gebėti diagnozuoti ir gydyti spondiloartropatijas, mikrokristalines, infekcines ir su kitomis ligomis asocijuotas artropatijas. 7. Gebėti diagnozuoti ir gydyti osteoporozę, degeneracines sąnarių ir stuburo ligas.
36.	Skubiosios medicinos rezidentūros studijų programa	1. Gebėti taikyti paprastus darbo skubiosios medicinos pagalbos skyriuje įgūdžius ir procedūras. 2. Gebėti taikyti sudėtingus darbo skubiosios medicinos pagalbos skyriuje įgūdžius ir procedūras. 3. Teikti skubiąją medicinos pagalbą atliekant pradinį bei specializuotą gaivinimą bei vadovauti gaivinimo komandai. 4. Teikti skubiąją medicinos pagalbą politraumą patyrusiems suaugusiems pacientams bei vadovauti traumos komandai. 5. Teikti skubiąją medicinos pagalbą suaugusiems mažos rizikos stabiliems nekomplikuotos būklės pacientams. 6. Teikti skubiąją medicinos pagalbą suaugusiems mažos rizikos stabiliems komplikuotos būklės pacientams. 7. Teikti skubiąją medicinos pagalbą suaugusiems potencialiai didelės rizikos stabiliems pacientams. 8. Teikti skubiąją medicinos pagalbą suaugusiems didelės rizikos nekomplikuotos būklės pacientams. 9. Teikti skubiąją medicinos pagalbą suaugusiems didelės rizikos nestabiliems komplikuotos būklės pacientams. 10. Teikti skubiąją medicinos pagalbą vaikams, kuriems yra sužalojimų, ūminės ligos, lėtinės ligos paūmėjimo simptomų ir (ar) požymių. 11. Teikti skubiąją medicinos pagalbą dideliam pacientų kiekiui vienu metu bei gebėti valdyti procesus skubiosios medicinos pagalbos skyriuje. 12. Mokėti valdyti procesus ikihospitaliniame pacientų priežiūros etape bei masinių nelaimių atvejais.
37.	Sporto medicinos rezidentūros studijų programa	1. Gebėti atpažinti skubios medicinos pagalbos reikalaujančias sportuojančių asmenų sveikatos būkles ir teikti pradinę reanimacinę pagalbą. 2. Gebėti atlikti sportuojantiems asmenims kardiovaskulinę patikrą. 3. Gebėti įvertinti vidinių ir išorinių veiksnių, taip pat ir skirtingų sporto šakų veiksnių riziką sportuojančiojo sveikatai, įtaką treniruočių procesui bei taikyti profilaktikos priemones. 4. Gebėti taikyti ir interpretuoti sportuojančio asmens fizinio išsivystymo, sveikatos, funkcinės būklės ištyrimo metodus. 5. Gebėti taikyti fizinės medicinos, reabilitacijos bei atsigavimo priemones sportuojantiems asmenims. 6. Gebėti įvertinti bei valdyti sportuojančiojo asmens fizinį ir (ar) psichinį pervargimą, persitempimą, persitreniravimą. 7. Gebėti įvertinti sportuojančio asmens mitybos būklę bei sudaryti mitybos ir maisto papildų vartojimo programą. 8. Gebėti valdyti traumą, atsiradusią dėl visų lygių fizinio aktyvumo, mankštos ar sporto. 9. Gebėti parinkti ir dozuoti fizinį krūvį sportuojančiam asmeniui. 10. Gebėti teikti mobilią sporto medicinos paslaugą ir organizuoti sporto medicinos komandos darbą.
38.	Šeimos medicinos rezidentūros studijų programa	1. Gebėti valdyti ir koordinuoti pirminės sveikatos priežiūros praktiką. 2. Gebėti vykdyti sveiko asmens priežiūrą ir atlikti ligų profilaktiką. 3. Gebėti diagnozuoti ir gydyti lėtines neinfekcines ligas. 4. Gebėti teikti specialių grupių (vaikų, moterų, vyrų, senyvo amžiaus asmenų) pacientų priežiūrą ir konsultuoti pacientus sveikatos klausimais. 5. Gebėti teikti skubią pagalbą. 6. Gebėti diagnozuoti ir gydyti infekcines ligas. 7. Gebėti teikti paliatyvią pagalbą.
39.	Širdies chirurgijos rezidentūros studijų programa	1. Gebėti įvertinti pacientą širdies chirurgijos požiūriu, sudaryti tyrimų planą ir juos vertinti, sudaryti gydymo planą. 2. Gebėti atlikti pleuros ertmės punkciją ir drenažą. 3. Gebėti atlikti perikardo ertmės punkciją ir drenažą. 4. Gebėti atlikti miokardo kraujotaką atkuriančią operaciją. 5. Gebėti atlikti aortos vožtuvo protezavimo operaciją. 6. Gebėti atlikti mitralinio vožtuvo protezavimo operaciją. 7. Gebėti suteikti skubią pagalbą širdies traumos atveju.
40.	Širdies krūtinės chirurgijos rezidentūros studijų programa	1. Gebėti įvertinti pacientą širdies, krūtinės chirurgijos požiūriu, sudaryti tyrimų planą ir juos vertinti, sudaryti gydymo planą. 2. Gebėti atlikti pleuros ertmės punkciją ir drenažą. 3. Gebėti atlikti perikardo ertmės punkciją ir drenažą. 4. Gebėti atlikti miokardo kraujotaką atkuriančią operaciją. 5. Gebėti atlikti aortos vožtuvo protezavimo operaciją. 6. Gebėti atlikti mitralinio vožtuvo protezavimo operaciją. 7. Gebėti suteikti skubią pagalbą širdies traumos atveju. 8. Gebėti atlikti diagnostinę fibrobronchoskopiją. 9. Gebėti atlikti torakotomiją. 10. Gebėti atlikti torakoskopiją. 11. Gebėti diagnozuoti ir gydyti krūtinės traumą. 12. Gebėti diagnozuoti ir gydyti pūlingas krūtinės ligas. 13. Gebėti diagnozuoti ir gydyti pleuros ligas. 14. Gebėti diagnozuoti ir gydyti plaučių navikus. 15. Gebėti diagnozuoti ir gydyti tarpuplaučio navikus. 16. Gebėti diagnozuoti ir gydyti stemplės patologiją.
41.	Teismo medicinos rezidentūros studijų programa	1. Gebėti atlikti gyvų asmenų teismo medicininį tyrimą. 2. Gebėti atlikti mirusių asmenų teismo medicininį tyrimą. 3. Gebėti atlikti lavono teismo medicininę apžiūrą įvykio vietoje. 4. Gebėti atlikti teismo medicininį tyrimą, remiantis tik medicininiais ir procesiniais dokumentais. 5. Gebėti formuluoti teismo medicininę diagnozę bei specialisto išvadą. 6. Gebėti teikti paaiškinimus dėl teismo medicinos gydytojo (specialisto) išvados teisminio proceso metu.
42.	Urologijos rezidentūros studijų programa	1. Gebėti diagnozuoti ir gydyti gerybinę urogenitalinės sistemos patologiją. 2. Gebėti diagnozuoti ir gydyti urogenitalinės sistemos navikus. 3. Gebėti diagnozuoti ir gydyti urogenitalinės sistemos organų traumą. 4. Gebėti diagnozuoti ir gydyti apatinių ir viršutinių šlapimo takų obstrukciją. 5. Gebėti atlikti ir įvertinti cistoskopiją. 6. Gebėti atlikti šlapimo pūslės navikų transuretrinę rezekciją. 7. Gebėti atlikti prostatos transuretrinę rezekciją. 8. Gebėti atlikti ureteroskopiją ir akmens litotripsiją kietu ureteroskopu. 9. Gebėti atlikti vidinį ir išorinį šlapimo takų drenavimą ir prižiūrėti drenažo vamzdelius. 10. Gebėti atlikti vyro lytinių organų chirurgines procedūras.
43.	Vaikų chirurgijos rezidentūros studijų programa	1. Gebėti diagnozuoti ir valdyti vaikų ūminės chirurgijos ligas skubios pagalbos skyriuje. 2. Gebėti diagnozuoti ir gydyti vaikų chirurginėmis ligomis sergančius pacientus stacionare. 3. Gebėti diagnozuoti ir gydyti ambulatorinius vaikų chirurginėmis ligomis sergančius pacientus. 4. Gebėti atlikti bendrosios vaikų chirurgijos operacijas. 5. Gebėti atlikti vaikų chirurgijos specializuotas operacijas. 6. Gebėti atlikti vaikų chirurgijos pažengusias operacijas.
44.	Vaikų ir paauglių psichiatrijos rezidentūros studijų programa	1. Gebėti surinkti psichiatrinę anamnezę ir pateikti psichikos būklės vertinimą žodžiu bei raštu. 2. Gebėti įvertinti ir konsultuoti šeimą dėl vaiko raidos, psichikos ar elgesio sutrikimo. 3. Gebėti vertinti ir valdyti ūmias ir krizines psichiatrines situacijas vaikų psichiatrijoje. 4. Gebėti medikamentais valdyti psichikos sutrikimus ir būsenas. 5. Gebėti vertinti psichikos sutrikimus, atlikti diferencinę diagnostiką ir suformuluoti klinikinę diagnozę. 6. Gebėti valdyti netinkamo elgesio su vaikais atvejus. 7. Gebėti įvertinti vaiko psichologinę raidą bei jos sutrikimus ir sudaryti kompleksinės pagalbos planą. 8. Gebėti sudaryti psichoterapinio gydymo, psichosocialinės, pedagoginės pagalbos planą ir koordinuoti tarpdisciplininės komandos darbą. 9. Gebėti įvertinti suaugusio paciento psichikos būklę ir sudaryti gydymo taktiką. 10. Gebėti taikyti klinikinėje praktikoje vaikų ir paauglių psichiatrijos teisinius aspektus.
45.	Vaikų ligų rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę.
46.	Vaikų ligų ir neonatologijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turtintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti, gydyti dažniausiai pasitaikančias ūmines naujagimių ligas ir užtikrinti naujagimių sveikatos priežiūrą stacionare. 8. Gebėti ištirti, gydyti bei prižiūrėti naujagimius, sergančius multisisteminėmis ligomis. 9. Gebėti gydyti ir prižiūrėti naujagimius, sergančius chirurginėmis ligomis. 10. Gebėti gaivinti naujagimį ir (arba) stabilizuoti jo būklę, priklausomai nuo ligos sunkumo.
47.	Vaikų ligų ir vaikų alergologijos rezidentūros studijų programa	1. Gebėti prižiūrėti sveiką naujagimį. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti ir gydyti ūmines alergines bei imunodeficitines vaikų ligas ambulatorinėmis bei stacionarinėmis sąlygomis. 8. Gebėti diagnozuoti, gydyti lėtinėmis bei retomis alerginėmis bei imunodeficitinėmis ligomis sergančius vaikus bei vykdyti jų ilgalaikę priežiūrą ambulatorinėmis bei stacionarinėmis sąlygomis. 9. Gebėti atlikti ir vertinti vaikų greito ir lėto tipo alerginių reakcijų bei specifinius imunologinius diagnostinius tyrimus.
48.	Vaikų ligų ir vaikų endokrinologijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti ir gydyti vaikų ūmines endokrinines ligas ambulatorinėmis ir stacionarinėmis sąlygomis. 8. Gebėti diagnozuoti ir gydyti lėtinėmis bei retomis endokrininėmis ligomis sergančius vaikus bei vykdyti jų ilgalaikę priežiūrą ambulatorinėmis ir stacionarinėmis sąlygomis. 9. Gebėti atlikti vaizdinius tyrimus ir dinaminius mėginius, taikomus vaikų endokrininių ligų diagnostikai, bei gebėti interpretuoti šių tyrimų rezultatus.
49.	Vaikų ligų ir vaikų gastroenterologijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti ir gydyti ūmines vaikų virškinimo sistemos organų ligas ambulatorinėmis bei stacionarinėmis sąlygomis. 8. Gebėti diagnozuoti ir gydyti lėtinėmis bei retomis virškinimo sistemos organų ligomis sergančius vaikus bei vykdyti jų ilgalaikę priežiūrą ambulatorinėmis bei stacionarinėmis sąlygomis. 9. Gebėti įvertinti įvairaus amžiaus vaikų mitybos būklę ir koreguoti nustatytus pakitimus. 10. Gebėti atlikti vaikų virškinimo sistemos organų instrumentinį ištyrimą bei interpretuoti gautus rezultatus.
50.	Vaikų ligų ir vaikų infekcinių ligų rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti organizuoti vaikų, sergančiųjų infekcinėmis ligomis, izoliavimą ir priešepideminių priemonių taikymą. 8. Gebėti diagnozuoti ir gydyti gyvybei grėsmingas vaikų infekcines ligas ir būkles. 9. Gebėti diagnozuoti ir gydyti dažniausiai pasitaikančius vaikų infekcinių ligų sindromus ambulatorinėmis bei stacionarinėmis sąlygomis.
51.	Vaikų ligų ir vaikų intensyviosios terapijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti ir gydyti ūmines, gyvybei grėsmingas vaikų būkles, sukeltas ligų ir nelaimingų atsitikimų. 8. Gebėti diagnozuoti organų funkcijų sutrikimus ir nepakankamumą, jas atkurti ir palaikyti invaziniais ir neinvaziniais metodais kritinės būklės pacientus, įskaitant pacientus, sergančius lėtinėmis ligomis. 9. Gebėti suteikti pacientams sveikatos priežiūros paslaugas gyvenimo pabaigoje. 10. Gebėti atlikti sedaciją ir nuskausminimą bei vaikų intensyvios terapijos gydytojo praktikoje reikalingas procedūras.
52.	Vaikų ligų ir vaikų kardiologijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti ir gydyti vaikų įgimtas širdies ir kraujagyslių sistemos ligas bei užtikrinti jomis sergančių pacientų ilgalaikę priežiūrą ambulatorinėmis bei stacionarinėmis sąlygomis. 8. Gebėti diagnozuoti ir gydyti vaikų įgytas širdies ir kraujagyslių sistemos ligas bei užtikrinti jomis sergančių pacientų ilgalaikę priežiūrą ambulatorinėmis bei stacionarinėmis sąlygomis. 9. Gebėti atlikti funkcinius ir instrumentinius vaikų kardiologijos tyrimus ir procedūras bei įvertinti jų rezultatus.
53.	Vaikų ligų ir vaikų nefrologijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti ir gydyti ūminėmis inkstų ligomis ir būklėmis sergančius vaikus. 8. Gebėti diagnozuoti ir gydyti pacientus, sergančius lėtinėmis ir retomis inkstų ligomis ir būklėmis, bei vykdyti ilgalaikę jų priežiūrą ambulatorinėmis bei stacionarinėmis sąlygomis. 9. Gebėti parinkti ir taikyti vaikams pakaitinę inkstų terapiją. 10. Gebėti paruošti inkstų transplantacijai recipientą, vykdyti ilgalaikę pacientų, kuriems transplantuoti inkstai, priežiūrą, diagnozuoti ir gydyti komplikacijas po transplantacijos.
54.	Vaikų ligų ir vaikų neurologijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti, stabilizuoti bei gydyti vaikų ūmines neurologines būkles. 8. Gebėti diagnozuoti ir gydyti dažniausias vaikų neurologines būkles ambulatorinėmis bei stacionarinėmis sąlygomis. 9. Gebėti diagnozuoti ir gydyti bei vykdyti ilgalaikę pacientų, sergančių retomis bei lėtinėmis neurologinėmis ligomis, priežiūrą ambulatorinėmis bei stacionarinėmis sąlygomis. 10. Gebėti atlikti dažniausias vaikų neurologijos praktikos procedūras ir gebėti interpretuoti gautus rezultatus.
55.	Vaikų ligų ir vaikų onkohematologijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti, gydyti onkologinėmis ir kraujo ligomis sergančius vaikus ambulatorinėmis bei stacionarinėmis sąlygomis. 8. Gebėti organizuoti vaikų, gydytų dėl onkologinių ar kraujo ligų, tolesnę priežiūrą bei reabilitaciją. 9. Gebėti atlikti dažniausias procedūras, taikomas onkohematologinėmis ligomis sergantiems vaikams, bei interpretuoti gautus rezultatus.
56.	Vaikų ligų ir vaikų pulmonologijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti ir gydyti vaikų ūmines kvėpavimo sistemos ligas ambulatorinėmis bei stacionarinėmis sąlygomis. 8. Gebėti diagnozuoti ir gydyti vaikų lėtines kvėpavimo sistemos ligas bei organizuoti ilgalaikę sveikatos priežiūrą ambulatorinėmis ir stacionarinėmis sąlygomis. 9. Gebėti atlikti dažniausias procedūras, taikomas kvėpavimo sistemos ligomis sergantiems vaikams ir gebėti interpretuoti gautus rezultatus.
57.	Vaikų ligų ir vaikų reumatologijos rezidentūros studijų programa	1. Gebėti teikti sveikatos priežiūros paslaugas sveikam naujagimiui. 2. Gebėti vykdyti pirminio asmens sveikatos priežiūros lygmens profilaktinę vaikų sveikatos priežiūrą. 3. Gebėti diagnozuoti ir gydyti ūmines bei dažniausias lėtines vaikų ligas ambulatorinėmis, skubios pagalbos ir stacionarinėmis sąlygomis. 4. Gebėti įtarti retas ligas ir teikti sveikatos priežiūros paslaugas vaikams, sergantiems lėtinėmis ligomis bei turintiems specialiųjų poreikių, ambulatorinėmis, skubios pagalbos bei stacionarinėmis sąlygomis. 5. Gebėti atlikti pagrindinius klinikinius ir procedūrinius pediatrijos praktikos veiksmus. 6. Gebėti įvertinti įvairaus amžiaus vaiko būklę bei nustatyti pagalbos prioritetą (triažas). Gebėti stabilizuoti vaiko būklę. 7. Gebėti diagnozuoti ir gydyti vaikų ūmines ir lėtines reumatines ligas bei organizuoti ilgalaikę sveikatos priežiūrą ambulatorinėmis bei stacionarinėmis sąlygomis. 8. Gebėti diagnozuoti ir gydyti daugiasistemines reumatines ligas bei organizuoti ilgalaikę sveikatos priežiūrą ambulatorinėmis bei stacionarinėmis sąlygomis. 9. Gebėti atlikti dažniausias procedūras, taikomas reumatinėmis ligomis sergantiems vaikams, ir įvertinti gautus rezultatus.
58.	Veido ir žandikaulių chirurgijos rezidentūros studijų programa	1. Gebėti atlikti vietinį ir sritinį nuskausminimą galvos ir kaklo srityje. 2. Gebėti diagnozuoti dažniausiai pasitaikančias burnos, veido, žandikaulių bei kaklo sričių ligas. 3. Gebėti pašalinti dantis, gydyti dantų šalinimo komplikacijas. 4. Gebėti suteikti skubią specializuotą pagalbą, esant burnos, veido ir kaklo minkštųjų audinių sužalojimams. 5. Gebėti suteikti skubią specializuotą medicinos pagalbą, esant dantų ir veido kaulų traumoms. 6. Gebėti gydyti veido kaulų traumas, atlikti kaulų osteosintezę. 7. Gebėti gydyti burnos, veido ir kaklo sričių ūmias ir lėtines uždegimines ligas. 8. Gebėti gydyti seilių liaukų uždegimines ligas, mukocelę ir akmenligę. 9. Gebėti diagnozuoti ir gydyti žandinio ančio ligas. 10. Gebėti gydyti įvairios kilmės nepiktybinius veido, kaklo ir burnos minkštųjų audinių navikus, burnos cistas, granuliomas. 11. Gebėti gydyti nepiktybinius veido kaulų navikus. 12. Gebėti atlikti dantų implantaciją bei kryptinę kaulo regeneraciją. 13. Gebėti gydyti piktybinius galvos ir kaklo sričių navikus. 14. Gebėti gydyti įgimtas veido ir galvos anomalijas, kraujagyslių patologijas, SAŽS, neurostomatologines ligas, skeletines žandikaulių anomalijas.
59.	Vidaus ligų rezidentūros studijų programa	1. Gebėti diagnozuoti ir gydyti vidaus organų ligas stacionare. 2. Gebėti diagnozuoti ir gydyti vidaus organų ligas ambulatorinėmis sąlygomis. 3. Gebėti atlikti ir vertinti elektrokardiogramą bei paskirti urgentinį gydymą. 4. Gebėti atlikti širdies defibriliaciją ir teikti kitą skubią pagalbą. 5. Gebėti atlikti diagnostinę ir gyvybiškai svarbią pleuros ertmės punkciją bei interpretuoti gautus rezultatus. 6. Gebėti atlikti ascito punkciją. 7. Gebėti įvertinti spirometriją. 8. Gebėti atlikti ir įvertinti vidaus organų, skydliaukės echoskopiją. 9. Gebėti atlikti ir įvertinti širdies echoskopiją.
60.	Burnos chirurgijos rezidentūros studijų programa	1. Gebėti atlikti vietinį ir sritinį nuskausminimą galvos ir kaklo srityje. 2. Gebėti diagnozuoti ir gydyti dažniausiai pasitaikančias burnos, veido, žandikaulių bei kaklo sričių ligas. 3. Gebėti pašalinti dantis, gydyti dantų šalinimo komplikacijas. 4. Gebėti suteikti skubią specializuotą pagalbą esant burnos, veido ir kaklo minkštųjų audinių sužalojimams. 5. Gebėti suteikti specializuotą medicininę pagalbą esant dantų ir veido kaulų traumoms. 6. Gebėti atlikti apatinio žandikaulio osteosintezę. 7. Gebėti gydyti burnos, veido ir kaklo sričių ūmias ir lėtines uždegimines ligas. 8. Gebėti gydyti seilių liaukų uždegimines ligas, mukocelę ir akmenligę. 9. Gebėti gydyti žandinio ančio ligas. 10. Gebėti gydyti įvairios kilmės nepiktybinius veido, kaklo ir burnos minkštųjų audinių, navikus, burnos cistas, granuliomas. 11. Gebėti gydyti žandikaulių nepiktybinius navikus. 12. Gebėti atlikti dantų implantaciją ir kryptinę kaulo regeneraciją. 13. Gebėti diagnozuoti SAŽS ir neurostomatologines ligas bei taikyti konservatyvų gydymą.
61.	Endodontologijos rezidentūros studijų programa	1. Gebėti atlikti dantų, kurių šaknų kanalų anatomija yra sudėtinga, endodontinį gydymą. 2. Gebėti suteikti būtinąją pagalbą sudėtingais endodontinių ligų atvejais. 3. Gebėti suvaldyti endodontinių ligų ir jų komplikacijų simptomus sisteminiais medikamentais. 4. Gebėti gydyti endodontines ligas sisteminėmis ligomis sergantiems ir specialiųjų reikmių turintiems pacientams. 5. Gebėti pergydyti sudėtingos anatomijos dantų šaknų kanalus. 6. Gebėti pergydyti sudėtingus nekokybiško dantų šaknų kanalų plombavimo atvejus. 7. Gebėti pašalinti sudėtingo endodontinio gydymo ir pergydymo metu kylančias komplikacijas. 8. Gebėti gydyti endodontines ligas pacientams, turintiems gretutinę burnos patologiją. 9. Gebėti gydyti endodontines ligas vaikams ir senyvo amžiaus pacientams. 10. Gebėti diagnozuoti ir gydyti neodontogenininės kilmės veido skausmą. 11. Gebėti gydyti dantų traumas ir jų komplikacijas. 12. Gebėti atlikti danties pulpos išsaugojimo bei regeneracinės endodontijos procedūras. 13. Gebėti atlikti chirurginės endodontijos procedūras.
62.	Ortodontijos rezidentūros studijų programa	1. Gebėti pritaikyti plokštelinius aparatus ir juos koreguoti. 2. Gebėti pritaikyti išimamus funkcinius aparatus ir juos koreguoti. 3. Gebėti pritaikyti gomurinį lanką ir jį koreguoti. 4. Gebėti pritaikyti greito plėtimo aparatą ir jį aktyvuoti. 5. Gebėti adaptuoti ir fiksuoti fiksuotą reteinerį. 6. Gebėti nuimti breketų sistemą. 7. Gebėti užklijuoti breketų sistemą. 8. Gebėti aktyvuoti breketų sistemos lankus.
63.	Ortopedinės odontologijos rezidentūros studijų programa	1. Gebėti diagnozuoti ir gydyti stomatognatinės sistemos būkles, esant sumažėjusiam sąkandžio aukščiui ir dantų nusidėvėjimui. 2. Gebėti diagnozuoti ir gydyti smilkininio apatinio žandikaulio sąnario pakitimus, esant raumeninei disfunkcijai ir okliuziniam neatitikimui. 3. Gebėti diagnozuoti ir gydyti pilnos adentijos būkles, esant didelio laipsnio alveolinės ataugos atrofijai, naudojant dantų implantus protezo atramai. 4. Gebėti diagnozuoti ir gydyti pilnos adentijos būkles, esant didelio laipsnio alveolinės ataugos atrofijai, kai dantų implantacija neatliekama. 5. Gebėti ortopediškai gydyti pacientus, esant pažengusiai periodonto patologijai. 6. Gebėti diagnozuoti ir gydyti kompleksinius ortopedinės patologijos atvejus, esant sisteminiams susirgimams.
64.	Periodontologijos rezidentūros studijų programa	1. Gebėti ištirti periodonto ir burnos gleivinės ligomis sergantį ligonį ir diagnozuoti ligą. 2. Gebėti konservatyviai ir chirurgiškai gydyti uždegiminės kilmės periodonto ligas. 3. Gebėti gydyti ūmias periodonto ir burnos gleivinės ligas. 4. Gebėti diagnozuoti ir gydyti ne dantų apnašų sukeltas periodonto ligas. 5. Gebėti diagnozuoti ir gydyti mukogingivalinius defektus aplink dantis ir implantus. 6. Gebėti identifikuoti alveolės kaulo defektus ir taikyti regeneracinį gydymą. 7. Gebėti atlikti dantų implantaciją ir gydyti periimplantines ligas ir būkles.
65.	Vaikų odontologijos rezidentūros studijų programa	1. Gebėti diagnozuoti ir gydyti ankstyvąjį vaikystės, aktyvų ir daugybinį ėduonį. 2. Gebėti vaikams atkurti dantų vainikus standartiniais nerūdijančio plieno vainikėliais. 3. Gebėti valdyti vaiko elgesį nefarmakologiniais elgesio kontrolės metodais dantų gydymo metu. 4. Gebėti gydyti vaikų burnos ligas taikant bendrinę nejautrą. 5. Gebėti gydyti neįgalių ir sergančių sisteminėmis ligomis vaikų burnos ligas. 6. Gebėti gydyti vaikų dantis apeksogenezės būdu. 7. Gebėti gydyti vaikų dantis apeksofikacijos būdu. 8. Gebėti gydyti dantų su nesusiformavusiomis šaknimis traumas.

––––––––––––––––––––––––––––––––

Priedo pakeitimai:

Nr. V-2848, 2021-12-14, paskelbta TAR 2021-12-16, i. k. 2021-25891

Nr. V-1433, 2022-09-08, paskelbta TAR 2022-09-08, i. k. 2022-18515

Pakeitimai:

1.

Lietuvos Respublikos sveikatos apsaugos ministerija, Įsakymas

Nr. V-2848, 2021-12-14, paskelbta TAR 2021-12-16, i. k. 2021-25891

Dėl Lietuvos Respublikos sveikatos apsaugos ministro 2019 m. balandžio 9 d. įsakymo Nr. V-398 „Dėl gydytojo rezidento ir gydytojo odontologo rezidento, įgijusių pakopinių kompetencijų patvirtinimo pažymėjimą, kompetencijos“ pakeitimo

2.

Lietuvos Respublikos sveikatos apsaugos ministerija, Įsakymas

Nr. V-778, 2022-04-20, paskelbta TAR 2022-04-20, i. k. 2022-07999

Dėl Lietuvos Respublikos sveikatos apsaugos ministro 2019 m. balandžio 9 d. įsakymo Nr. V-398 „Dėl gydytojo rezidento ir gydytojo odontologo rezidento, įgijusių pakopinių kompetencijų patvirtinimo pažymėjimą, kompetencijos“ pakeitimo

3.

Lietuvos Respublikos sveikatos apsaugos ministerija, Įsakymas

Nr. V-1433, 2022-09-08, paskelbta TAR 2022-09-08, i. k. 2022-18515

Dėl Lietuvos Respublikos sveikatos apsaugos ministro 2019 m. balandžio 9 d. įsakymo Nr. V-398 „Dėl gydytojo rezidento ir gydytojo odontologo rezidento, įgijusių pakopinių kompetencijų patvirtinimo pažymėjimą, kompetencijos“ pakeitimo